**Forskrift om jakt og fangst av bever i Aremark kommune**

Fastsatt av Aremark kommune 02.11.2017 med hjemmel i lov 29. mai 1981 nr. 38 om jakt og fangst av vilt (viltloven) § 9 og forskrift 15. mai 2017 nr. 519 om forvaltning av bever § 3 og § 5.

**§1. Formål**

Formålet med forskriften er å legge til rette for en bærekraftig beverforvaltning der det tas hensyn til naturlig utbredelse av bever, jakt- og fangst av bever som nærings- og rekreasjonskilde samt forebygging av unødige skader og ulemper på andre samfunnsinteresser.

**§2. Åpning for jakt og fangst av bever**

Det åpnes for jakt og fangst av bever i hele Aremark kommune, i samsvar med kommunale målsetninger for forvaltning av bever i Aremark kommune.

**§3. Jakt- og fangsttid**

Jakt- og fangsttid for bever i Aremark kommune er 1.oktober – 30.april.

**§ 4. Ikrafttreden**

Forskriften trer i kraft straks. Samtidig oppheves det som gjelder bever i forskrift av 11. februar 2016 om adgang til jakt etter elg, hjort, rådyr og bever i Aremark kommune.